**Projektas**

|  |
| --- |
| **UKMERGĖS RAJONO SAVIVALDYBĖS** **TARYBA** |
|  |
| **SPRENDIMAS** |
| **DĖL PRITARIMO PROJEKTO „RYTŲ REGIONO KOMPLEKSINIŲ PASLAUGŲ CENTRO VAIKAMS IR ATVIRŲ ERDVIŲ ŠEIMAI SUKŪRIMAS“ ĮGYVENDINIMUI**2020 m. rugpjūčio d. Nr.Ukmergė |
|  |

 Vadovaudamasi Lietuvos Respublikos vietos savivaldos įstatymo 6 straipsnio 6, 8 ir 14 punktu ir Ukmergės rajono savivaldybės tarybos 2015 m. birželio 25 d. sprendimu Nr. 7-76 patvirtinta Ukmergės rajono savivaldybės ilgalaikės plėtros strategija 2014-2020 m. Ukmergės rajono savivaldybės taryba nusprendžia:

 1. Pritarti projekto „Rytų regiono kompleksinių paslaugų centro vaikams ir atvirų erdvių šeimai sukūrimas“ įgyvendinimui.

 2. Įgalioti VšĮ Ukmergės šeimos centrą teikti paraišką paramai pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.1.1-CPVA-K-429 „Paslaugų centrai vaikams“ gauti.

 3. Įgalioti VšĮ Ukmergės šeimos centro direktorę pasirašyti paraišką ir kitus su projekto įgyvendinimu susijusius dokumentus.

Savivaldybės meras Rolandas Janickas

Projektą paruošė:

Investicijų ir užsienio ryšių skyriaus vedėja Rima Boškevičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

**AIŠKINAMASIS RAŠTAS**

**SPRENDIMO PROJEKTUI**

**DĖL PRITARIMO PROJEKTO „RYTŲ REGIONO KOMPLEKSINIŲ PASLAUGŲ CENTRO VAIKAMS IR ATVIRŲ ERDVIŲ ŠEIMAI SUKŪRIMAS“ ĮGYVENDINIMUI**

2020 m. rugpjūčio 10 d.

Ukmergė

1. **Sprendimo projekto rengimo pagrindas.**

Vadovaujantis Vietos savivaldos įstatymo 6 straipsnio 6, 8 ir 14 punktu ir paskelbtu kvietimu pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.1.1-CPVA-K-429 „Paslaugų centrai vaikams“ gauti.

**2. Sprendimo projekto tikslas ir esmė:**

Projekto tikslas - gerinti kompleksiškai ir individualizuotai teikiamų paslaugų vaikams su negalia ir jų šeimos nariams prieinamumą rytų Lietuvos regione, plėtojant šių paslaugų infrastruktūrą bendruomenėje, taip sudarant sąlygas vaikams su negalia ir jų šeimos nariams gauti įvairiapusę socialinę, švietimo, sveikatos priežiūros pagalbą bei paslaugas.

Projekto uždavinys: Ukmergės miesto apleisto ir neefektyviai naudojamo pastato konversija, pritaikant kompleksiškai ir individualizuotai teikiamų paslaugų vaikams su negalia ir jų šeimos nariams prieinamumą.

Projekto tikslinė grupė: vaikai su negalia bei vaikai su specialiais poreikiais ir jų šeimos nariai.

Projekto veiklos:

1. Nenaudojamo pastato, esančio Vytauto g. 105 D. Ukmergėje rekonstrukcija.

2. Patalpoms reikalingų baldų ir įrangos įsigijimas.

2.1. bendrosios (informavimas, konsultavimas, tarpininkavimas ir atstovavimas, maitinimo organizavimas, transporto organizavimas, sociokultūrinės paslaugos) ir specialiosios (intensyvi krizių įveikimo pagalba, socialinių įgūdžių ugdymo, palaikymo ir (ar) atkūrimo, psichosocialinės pagalbos paslaugos ir kt.) socialinės paslaugos;

2.2. ankstyvosios reabilitacijos paslaugos vaikams su negalia;

2.3. kineziterapijos, ergoterapijos, žaidimų terapijos, dailės terapijos, logopedo, psichologo, reabilitologo, specialiojo pedagogo, judesio korekcijos vaikams su negalia paslaugos ir kitos specializuotos paslaugos ir (ar) moksliškai pagrįstos metodikos;

2.4. specializuotos pagalbos šeimos nariams paslaugos: psichologinės konsultacijos, individualios socialinės konsultacijos, individuali ar grupinė terapija, mokymai, susiję su raidos sutrikimais, tėvystės įgūdžių formavimo grupės ir kitos paslaugos;

2.5. esant poreikiui, konsultavimo dėl specialiojo ir neformalaus ugdymo raidos sutrikimų turintiems vaikams bei neformalaus ugdymo paslaugos vaikams su negalia paslaugos.

Projekto metu įrengtame Vaikų paslaugų centre bus teikiamos vaikams, sergantiems psichikos ligomis ir /ar turintiems psichikos sutrikimų, ir /ar vaikams, turintiems elgesio, emocijų ir /ar raidos sutrikimų, paslaugos, kurių šiuo metu trūksta arba kurios ribotai prieinamos regione.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** nėra.

**4. Sprendimui įgyvendinti reikalingos lėšos ir galimi finansavimo šaltiniai:**

Projektas finansuojamas ES ir Valstybės biudžeto lėšomis. Bendra projekto vertė – 1.900.000,00 Eur. Savivaldybės biudžeto lėšos nenumatomos.

**5. Priėmus sprendimą laukiami rezultatai, galimos pasekmės:**

Rekonstruotas ir įrengtas kompleksinių paslaugų centras vaikams ir šeimoms; sukurtos naujos (ne mažiau 30 vietų) vaikams ir jų šeimos nariams.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** nereikalingi.

 **7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** neatliekamas.

 **8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** nereikalingas.

 **9. Sekretoriatas priimtą sprendimą pateikia:** Investicijų ir užsienio ryšių skyriui, VšĮ Ukmergės šeimos centrui.

 **10. Aiškinamojo rašto priedai:** nėra.

Investicijų ir užsienio ryšių skyriaus vedėja Rima Boškevičienė